זאוס (באנגלית: Zeus) הוא דמות בדיונית של אל המופיעה בחוברות הקומיקס ביקום מארוול קומיקס. הדמות הופיעה לראשונה בחוברת "Venus #5" מיוני 1949 ונוצרה על ידי הכותב סטן לי והמאייר ג'ק קירבי. הדמות מבוססת על זאוס מהמיתולוגיה היוונית .
זאוס הוא בנם הצעיר של קרונוס וריאה הטיטנים, ילדיהם של אל השמיים אורנוס והאלה הבכירה גאיה. אביו קרונוס עלה לגדולה בממד שהיה ידוע מאוחר יותר כאולימפוס אחרי שפצע אנושות את אביו אורנוס. על ערש דווי, אורנוס חזה כי אחד מילדיו של קרונוס יפיל אותו משלטונו, מה שהוביל לכך שקרונוס אכל את כל אחד מילדיו בזמן שנולדו. כשבנו השישי זאוס נולד בהר ליקאון שבארקאדיה, ריאה הערימה על קרונוס שיאכל אבן במקום את בנו. זאוס הפעוט הופקד בידי סבתו גאיה למשמורת, והוחבא במערות דיקטה שבגבעה האגאית בכרתים. שם הוא הגיע לבגרות והחל לתכנן את נקמתו בקרונוס. הוא ירד למעמקי טרטרוס ושחרר את אחיו ואחיותיו האדס, נפטון, הסטיה, הרה ודמטר, כמו גם שלושה קיקלופים, שלושה הקאטונכרים וענקים בעלי מאות ידיים. הקיקלופים העניקו לשלושת האלים את כלי נשקם הידועים - חזיז הרעם של זאוס, הקלשון של נפטון וקסדת האופל של האדס וכן לימדו את זאוס כיצד להשתמש בכוחות האנרגיה שלו.
זאוס הוביל את בני בריתו למלחמה בת עשר שנים נגד קרונוס והטיטנים. אחרי ניצחונו, הוא כלא את קרונוס ואת הטיטנים הזכרים בטרטרוס. הוא ואחיו האדס ונפטון הטילו פור לגבי מי ישא את נטל המנהיגות על האלים האולימפיים, על הממד שלהם ועל השמיים. הוא התחתן עם הרה, אך ניהל מערכות יחסים מרובות עם אלות ובנות תמותה, לזעמה של אשתו. כמה מהילדים שנולדו לאותם איחודים היו אלים והצטרפו לפנתיאון האלים, בעוד אחרים היו בני תמותה כמו הלנה מטרויה והרקולס (שמאוחר יותר הפך לאל).
את דמותו של זאוס בסרט היקום הקולנועי של מארוול "" מגלם השחקן ראסל קרואו.
יחסי טאיוואן–מיאנמר
יחסי טאיוואן–מיאנמר הם יחסי החוץ בין הרפובליקה הסינית לרפובליקה של איחוד מיאנמר. אין יחסים רשמיים בין שתי המדינות, שכן מיאנמר מכירה רק ברפובליקה העממית של סין.
היסטוריה.
בשנת 1949, לאחר סיום מלחמת האזרחים הסינית, כמה מחיילי הקוומינטנג ברחו מסין וכבשו מעוז בצפון תאילנד ובמיאנמר בתמיכת ארצות הברית. בתמיכת סין העממית, מיאנמר האשימה את הרפובליקה הסינית ב"פלישה" למיאנמר, והגישה תלונה לאומות המאוחדות. לאחר משא ומתן ממושך, כל חיילי הקוומינטנג במיאנמר נשלחו לצפון תאילנד. חיילי קוומינטנג עזרו לתאילנד להילחם במורדים קומוניסטים ומנעו מהפכת שמאל בתאילנד, מה שגרם לראמה התשיעי, מלך תאילנד, לתת אישור מיוחד לחיילי הקוומינטנג להישאר בתאילנד, אך חלקם עזבו לטאיוואן.
יחסים כלכליים.
חקלאות.
תאגיד Known-You Seed Corporation, שבסיסו בטאיוואן שהוקם בשנת 1968, עבר לשוק מיאנמר בשנת 1994. בשנת 1996, הוא החל לשתף פעולה עם משרד החקלאות וההשקיה של מיאנמר, שייסד בית ספר חקלאי בדרום מיאנמר. המוצר המיובא ביותר על ידי החברה הוא אבטיח.
תחבורה.
צ'יינה איירליינס מציעה טיסות מנמל התעופה הבין-לאומי טאויואן לנמל התעופה הבינלאומי יאנגון.
יעקב אסרף
יעקב אסרף (נולד ב־26 ביולי 1984) הוא מוזיקאי, במאי ויוצר. פעיל חברתי.
ביוגרפיה.
אסרף, נולד בנתניה ליוסף, מנהל מחלקה דתית בוועד הפועל וסגן ראש המועצה הדתית נתניה ואסתר אשת חינוך.
בין השנים 2002-2005, שירת בצה"ל כלוחם בחיל התותחנים תוך כדי מסלול ההסדר בישיבת פדואל.
בשנת 2005, התחתן יעקב עם הודיה והחל לעבוד כרכז צוות הדרכה לנוער בסיכון ב"זולה של חצרוני" המשמש מקום מפלט לנוער במצוקה עד שנת 2010.
בשנת 2009, חזר לישיבת פדואל בתור רב – מחנך, תוך כדי עבודתו בישיבה כר"מ של שנה א' למד תעודת הוראה במכללת אוהל רבקה. בין השנים 2010-2012, שימש כמחנך ומגיש לבגרות בגמרא בתיכון "אדר" (שם פגש את חנן בן ארי).
את צעדיו הראשונים בעולם המוזיקה, החל בשנת 2001 אז ניגן כבסיסט בלהקות הרוק "עזובי הקיר" ו"ארל גריי", ובשנת 2006, הקים את להקת החתונות "ארמונ-יה". הלהקה הופיעה בכ־1500 חתונות והייתה מהמובילות בציבור הדתי. בשנת 2009 הפיק את האלבום "השמיעיני".
בין השנים 2012-2015, שימש כמנהל המוזיקלי והגיטריסט של המופע "מתבגרים" אותו הריץ יחד עם חנן בן ארי וניר רובין. במקביל, החל לעסוק בבימוי ובעריכה ויחד עם אשתו הודיה הקים את סטודיו "סולם יעקב", המתמחה בהפקות וידאו שונות ביניהם קליפ המעליות לשיר "אם תרצי" - שם גם כיכב בעצמו, "סיבת הסיבות" – של ישי ריבו, "פשוטים" של עקיבא ומוצרים גרפיים (עטיפות לסינגלים ואלבומים) לזמרים רבים כמו אביב אלוש, רבקה זוהר, שולי רנד, נתן גושן ועוד .
אסרף הפיק קליפי מילים רבים, בין אלו: "הזמן שלנו" של עדן בן זקן ואיתי לוי, "בין השמשות" של נינט טייב ומוש בן ארי, "נחכה לך" של נתן גושן וישי ריבו, "תמיד אותו דבר" של עמיר בניון ועוד.
בשנת 2015, שידר עם בן ארי ורובין תוכנית רדיו שבועית ב־106.5 FM בשם "מתבגרים ברדיו", מאז אותה השנה הוא משמש כמנהל מוזיקלי וגיטריסט של חנן בן ארי.
מאז שנת 2019, מפיק ומביים אסרף את פסטיבל "צמאה" בבנייני האומה שבירושלים, סדרת מופעים שנמשכים כשבוע ימים ומציינים את חג הגאולה של החסידות ומושך אליו קהל של כ־60,000 איש מדי שנה. כמו כן הוא הבמאי של "נפשו קשורה בנפשו" - הטקס הרשמי לזכר חללי המסלולים החרדים.
בשנת 2020, הפיק מוזיקלית, ניגן וביים וידאו קליפים לשירים מוכרים בעיבודים חדשים, בפרויקט ייחודי בשם "זה הזמן לסלוח" עבור מקור ראשון. ביניהם: "הרני" בביצועם של אביתר בנאי ורביד פלוטניק שנכנס לפלייליסט של גלגלצ, "זה הזמן לסלוח" בביצועם של יובל דיין ושי צברי, "שער הרחמים" בביצועם של שולי רנד וכנסיית השכל.
חייו האישיים.
אסרף נשוי להודיה איתה הוא מנהל את סטודיו "סולם יעקב", לזוג 7 ילדים והם מתגוררים בפדואל.
דראפט ה-NBA 2022
ג'וזף מגווייר
ג'וזף מגווייר (באנגלית: Joseph Maguire; נולד ב-14 באוגוסט 1951) הוא קצין בצי ארצות הברית שלאחר פרישה כיהן כמנהל המרכז הלאומי למלחמה בטרור וראש המודיעין הלאומי בפועל בתקופת דונלד טראמפ.
ביוגרפיה.
ג'וזף מגווייר נולד וגדל בברוקלין. בשנת 1974 הוא סיים קולג' במנהטן וקיבל תואר ראשון במדעים. לאחר סיום הלימודים הוא התגייס לצי ארצות הברית בה שירת בעיקר בפיקוד הלוחמה המיוחדת של צי ארצות הברית. הוא סיים קורס הניכה בשנת 1977. בשנת 1982 הוא התחיל לשרת בצוות-2 של אריות הים. בשנים 1992–1994 הוא היה מפקד של הצוות. בשנים 1994–1995 מקווייר עבד באוניברסיטת הרווארד. לאחר סיום פרק זה הוא חזר לשרות ובשנים 1999–2001 היה סגן מפקד של פיקוד הלוחמה המיוחדת של צי ארצות הברית. בשנת 2004 הוא התמנה למפקד הפיקוד במקום אלברט קאלנד. מגווייר סיים את התפקיד בשנת 2007 ומונה לסגן מפקד של המרכז הלאומי למלחמה בטרור לנושאים תכנון אסטרטגי-אופרטיבי.
בשנת 2010 הוא פרש משרות בדרגת תת אדמירל (גנרל שלוש כוכבים). במהלך שרותו הוא קיבל מדליית השירות המצוין של הצי, מדליית השירות העילאי של מחלקת ההגנה (פעמיים), לגיון ההצטיינות (פעמיים), מדליית השירות הראוי לשבח של מחלקת ההגנה, מדליית השירות הראוי לשבח (פעמיים) ועיטורים רבים נוספים.
לאחר פרישה מהשרות מגווייר עסק בייעוץ לחברות שונות.
בשנת 2018 דונלד טראמפ מינה את מגווייר למנהל המרכז הלאומי למלחמה בטרור. בדצמבר 2018 המינוי אושר בסנאט של ארצות הברית.
ב-8 באוגוסט 2019 טראמפ הכריז שמגווייר ימונה ראש המודיעין הלאומי בפועל. זאת בעקבות התפטרות של דן קואטס. בספטמבר 2019 לוועדה של בית הנבחרים נודע שמגווייר לא קידם טיפול בתלונה אנונימית בהקשר לשיחה בין טראמפ לולדימיר זלנסקי במהלכה טראמפ לכאורה הבטיח דברים לזלנסקי. הממשל ניסה למנוע הופעה של מגווייר מפני הוועדה שחקרה פרשת טראמפ–אוקראינה. בסופו של דבר הוא העיד וקביל חופש במסירת מידע. הוא הצהיר שפעל כשורה.
בפברואר 2020 טראמפ נזף במגווייר על כך שעובדיו דיווחו לחברי וועדת הקונגרס שלדעתם רוסיה ככל הנראה התערבה לטובת טראמפ בבחירות. ב-21 בפברואר 2020 מגווייר התפטר ובמקומו מונה ריצ'רד גרנל.
שלמה ממן
שלמה ממן (נולד בטבריה, 10 אוקטובר 1953) הוא כוריאוגרף ויוצר ריקודים, במיוחד ריקודי עם.
ביוגרפיה.
בצעירותו למד ב"תלמוד תורה", ב"תחכמוני" ובישיבה התיכונית שבקרית שמואל שבחיפה ובתיכון "בגליל" בטבריה. רקד בלהקה העירונית של טבריה בהדרכתו של יגאל פרי. 1969 למד באולפן למדריכים לריקודי עם בעפולה בניהולו של גיורא קדמן. שירותו הצבאי עשה בחיל הצנחנים. 1975 השתחרר מהצבא, הצטרף ללהקת ענבל, בראשותה של שרה לוי תנאי. וכן ללהקת כרמון. בעת שירותו במילואים ייסד והקים את הלהקה הייצוגית של חיל האוויר. חיבר למעלה מ־300 ריקודי עם ישראליים, 300 ריקודי כוריאוגרפיה לבמה, הפיק 10 תקליטים לרקודי עם ו-3 דיסקים. סגנון יצירותיו הושפע מרקע ילדותו, מהישיבה סגנון החסידות, להקת ענבל שהביאה בפניו חשיפה לתרבות התימנית. הושפע ביצירותיו גם מהתנ"ך ומהמסורת היהודית.
ריקודים רבים מפרי יצירתו הפכו לנכס צאן ברזל בפולקלור הישראלי כגון: "גוונים", "שירי לי כנרת", "בלדה למעיין", "פרח הלילך" ועוד רבים וטובים. לצד יצירתו האמנותית, הקים בתי ספר למחול, להקות מחול רבות במספר ערים בישראל. בכרמיאל הקים בית ספר רוקד.
זוכה בפרס שר החינוך נפתלי בנט, בתחום המחול לשנת תשע"ז - להקת המחול נגה, ושלמה ממן.
גשר להולכי רגל